recursal/SuperWikiNEXT-32B huggingface dataset:
| பண்டைக்காலக் கலை வரலாறுதொடர் |
| --- |
| **மத்திய கிழக்கு** |
| பண்டை எகிப்து |
| மெசொப்பொத்தேமியா |
| **ஆசியா** |
| இந்தியா |
| சீனா |
| சப்பான் |
| சித்தியா |
| **ஐரோப்பிய வரலாற்றுக்கு முந்திய காலம்** |
| எட்ரசுக்கன் |
| செல்ட்டியம் |
| பிக்டுகள் |
| நார்சு |
| விசிகோத்தியம் |
| **செந்நெறிக் கலை** |
| பண்டைக் கிரேக்கம் |
| எலெனியம் |
| ரோம் |

**பண்டைக்காலக் கலை** என்பது, பழங்காலச் சமுதாயங்களின் பண்பாடுகள் சார்ந்த பல வகையான கலைகளுள் ஒன்றைக் குறிக்கும். இவ்வாறான கலைகள் சீனா, இந்தியா, மெசொப்பொத்தேமியா, எகிப்து, கிரீசு, ரோம் போன்ற உலகின் பல பகுதிகளிலும் காணப்பட்டன. இவை ஒவ்வொன்றும் வெவ்வேறு கால கட்டங்களில் தோன்றி அவற்றுக்கே உரிய தனித் தன்மைகளுடன் வளர்ந்தன. இவற்றுட் பல கலைகள் முற்றாகவே அழிந்து விட்டாலும் வேறு சில, பிற்காலக் கலை வளர்ச்சியில் பெருமளவு செல்வாக்குச் செலுத்தியுள்ளதையும் அறிய முடிகிறது.

ஆப்பிரிக்கா
-----------

### மொரோக்கோ

இதுவரை அறியப்பட்டவற்றுள் மிகப் பழமையான சிற்றுருவான தான்-தானின் வீனசு, ஆசூலியன் காலத்தில் கிமு 500,000க்கும் 300,000க்கும் இடைப்பட்ட காலப்பகுதியைச் சேர்ந்தது. மொரோக்கோவில் கண்டுபிடிக்கப்பட்ட இது 6 சதமமீட்டர் நீளம் கொண்டது. இது நிலவியல் செயற்பாடுகளால் இயற்கையாகவே உருவாகி மிகக்குறைந்த மனித வேலைப்பாட்டுக்கு உட்படிருக்கக்கூடிய சான்றுகள் தென்படுகின்றன. எனினும், இதன்மீது நிறம் பூசப்பட்டதற்கான சான்றுகள் உள்ளன. இது எந்தவகையில் உருவாகியிருந்தாலும், இரும்பு, மங்கனீசு ஆகியவற்றைக் கொண்ட ஒருவகை எண்ணெய்த் தன்மையான பொருள் பூசப்பட்டு சிற்றுருவாகப் பயன்படுத்தப்பட்டிருக்கிறது.

### எகிப்து

எகிப்தில் கிமு 3500 ஆம் ஆண்டளவிலேயே "ஃபையான்சு" எனப்படும் வெண்ணிற மினுக்கமூட்டப்பட்ட மட்பாண்டங்களைச் செய்தனர். இவை கிபி 15 ஆம் நூற்றாண்டில் ஐரோப்பாவில் செய்யப்பட்ட இதே வகையான தகர-மினுக்கமூட்டிய மட்பாண்டங்களிலும் சிறந்தவையாக இருந்தன. பண்டை எகிப்தில் செய்யப்பட்ட இவ்வகை மட்பாண்டங்கள் களிமண்ணால் செய்யப்பட்டனவல்ல. இவை உண்மையில், பெரும்பாலும் குவாட்சை உள்ளடக்கிய வெண்களியினால் செய்யப்பட்டவை.
பண்டுவ-மனவதர் ஆண்கள் துடுப்பாட்ட அணியினர், சிட்னி, ஆண்டு, சூன் 1938
**பண்டுவ-மானவதர் இராச்சியம்** (**Bantva-Manavadar** or **Manavadar State**) 1947-இல் இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால குஜராத் மாநிலத்தின் சௌராட்டிரா தீபகற்பத்தில் இருந்தது. 1941-ஆம் ஆண்டின் மக்கள் தொகை கணக்கெடுப்பின் படி, பண்டுவ-மனவதர் இராச்சியம் 261.6 சதுர கிலோ மீட்டர் பரப்பளவும், 26,200 மக்கள் தொகையும் கொண்டிருந்தது.

வரலாறு
------

1733-ஆம் ஆண்டில் பண்டுவ-மனவதர் இராச்சியத்தை நிறுவியவர் பஷ்தூன் இன திலேர் கான் சலாபாத் கான் ஆவார். 1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற பண்டுவ-மானவதர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பம்பாய் மாகாணத்தின் கத்தியவார் முகமையின் கீழ் இருந்தது. 1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி பண்டுவ-மானவதர் இராச்சியம், 1948-ஆம் ஆண்டு முதல் 1956-ஆம் ஆண்டு முடிய  சௌராஷ்டிர மாநிலத்துடன் இணக்கப்பட்டது. மாநில மறுசீரமைப்புச் சட்டத்தின் படி, பண்டுவ-மான்வதர் இராச்சியம் 1956-ஆம் ஆண்டில் நிறுவப்பட்ட குஜராத் மாநிலத்தில் இணைக்கப்பட்டது.

### ஆட்சியாளர்கள்

 பண்டுவ-மானவதர் இராச்சியத்தின் ஆட்சியாளர் பாபி குடும்ப மரம் (1884)
பஷ்தூன் இன பாண்டுவ-மானவதர் ஆட்சியாளர்கள் இராச்சியத்தை கான் பட்டத்துடன் ஆட்சி செய்தனர்.

#### கான்கள்

* 1733 – c.1760 திலேர் கான் சலாபாத் கான் (இறப்பு:1760)
* 1760 – .... சதர் நத்து கான் திலேர் கான்
* 17.. – 18.. காசாபர் கான் நத்துக் கான்
* 18.. – 18.. கமல் அத்-தீன் காசாபர் கான்
* 18.. – 12 சூன் 1882 சோராவர் கான் கமல் அத்தீன் கான் (இ. 1882)
* 12 சூன் 1882 – 28 மார்ச் 1888 காசாபர் கான் சோராவர் கான் (பிறப்பு:. 1862 – இறப்பு. 1888)
* 12 சூன் 1882 – 21 சூன் 1883 .... -அரசப்பிரதிநிதி
* 28 மார்ச் 1888 – 19 அக்டோபர் 1918 பாத் அத்தீன் கான் காசாபர் கான் (பி. 1885 – இ. 1918)
* 28 மார்ச் 1888 – 25 நவம்பர் 1907 .... -அரசப்பிரதிநிதி
* 19 அக்டோபர் 1918 – 15 பிப்ரவரி 1948 குலாம் மொகிதீன் கான் (பி. 1911 – இ. 2003)
* 19 அக்டோபர் 1918 – 21 நவம்பர் 1931 பாத்திமா சித்திக்கா பேகம் (பெண்) -அரசப்பிரதிநிதி (பி. 1891 – இ. 1943)

இதனையும் காண்க
--------------

* துணைப்படைத் திட்டம்
* சுதேச சமஸ்தானம்
* சுதேச சமஸ்தானங்களின் இணைப்பு ஒப்பந்தம்
* இந்திய மன்னராட்சி அரசுகளின் பட்டியல்
* சௌராஷ்டிர மாநிலம்
* தி இம்பீரியல் கெசட்டியர் ஆப் இந்தியா

மேற்கோள்கள்
-----------

1. ↑  "Manavadar". *Genealogical Gleanings*. Soszynski, Henry. University of Queensland. 2010-04-12 அன்று பார்க்கப்பட்டது.

வெளி இணைப்புகள்
---------------

 This article incorporates text from a publication now in the public domain:  *Gazetteer of the Bombay Presidency: Kathiawar*. **VIII**. Printed at the Government Central Press, Bombay. 1884. பக். 377–378. .
**முதலாம் சாகுஜி போன்சலே** (**Shahuji I Bhonsle** (மராத்தி: शाहुजी १/शहाजी तंजावरचे)(b.1672) **ஷாஜி** என்று அழைக்கப்படும் இவர் தஞ்சாவூரை ஆண்ட மராத்திய போன்சலே மரபின் இரண்டாவது மன்னராவார். இவர் சிவாஜியின் சகோதரரும் தஞ்சாவூரின் முதல் மராத்திய மன்னருமான வெங்கோஜியின் மூத்த மகனாவார். இவர் 1684 முதல் 1712வரை ஆட்சி செய்தார்.

பதவியேற்றல்
-----------

முதல் தஞ்சை மராத்திய மன்னரும், இவரது தந்தையுமான எக்கோஜி என்னும் வெங்கோஜி இறந்ததையடுத்து, 1684இல் ஷாஜி தன் 12 ஆவது வயதில் மன்னராக பதவியேற்றார்.

ஜுபில்கர் கானின் தொடர் போர்கள்
------------------------------

சிவாஜி இறந்த பிறகு முகலாயப் பேரரசர் ஔரங்கசீப்பின் தக்காண தொடர் போர்கள் உச்சமடைந்தன. அவரின் இந்தப் போர்களால் 1687இல் தக்காண சுல்தானகங்கள் மொகலாயப் பேரரசுடன் இணைக்கப்பட்டன. மேலும் சிவாஜியின் மூத்த மகனான சம்பாஜி கைது செய்யப்பட்டு கொல்லப்பட்டார். எனினும் சிவாஜியின் இரண்டாவது மகனான இராஜாராம் மற்றும் அவரது மனைவி தாராபாய் ஆகியோரின் துணிச்சலான எதிர்ப்பு நடவடிக்கைகளால் மராட்டியப் போரரசின் அழிவு தடுத்து நிறுத்தப்பட்டது. 1689 மார்ச் 25இல் மராத்தியரின் தலைமையகமாக இருந்த ராய்கட் கோட்டையை முகலாயர்கள் கைப்பற்றினர். இதனால் மராத்தியப் பேரரசின் தற்காலிகத் தலைநகரமாக செஞ்சிக் கோட்டை மாற்றப்பட்டது. 1693 ஆம் ஆண்டில் ராஜராம் தனது தாயாதியான தஞ்சாவூர் அரசரால் வழங்கப்பட்ட 20,000 பேர் கொண்ட படையுடன் செஞ்சியில் தங்கினார்.

இதனால் ஔரங்கசீப் தனது தளபதியான ஜுல்பிர்கானின் தலைமையில் செஞ்சியை நோக்கி படைகளை அனுப்பி, செஞ்சியைக் கைப்பற்றினார். செஞ்சியில் இருந்து மராட்டியர்கள் தஞ்சாவூருக்குத் தப்பிச் சென்றனர். 1691 ஆண்டிலிருந்து தஞ்சாவூரானது தங்கள் இறையாண்மையை தக்க வைத்துக் கொள்ள முகலாயர்களுக்கு நான்கு லட்சம் கப்பம் செலுத்த வேண்டிய கட்டாயத்துக்கு ஆளானது.

போர்களும் வெற்றிகளும்
---------------------

பட்டுக்கோட்டையில் கிடைத்த ஒரு கல்வெட்டின்படி பாம்பன் மற்றும் புதுக்கோட்டை ஆகியவற்றுக்கு இடைப்பட்ட நிலப்பரப்பு அனைத்தையும் ஷாஜியின் பிரதிநிதியும், கங்காதரன் என்பவரின் மகனுமான பாபாஜி என்பவர் வென்று, ஒரு கோட்டையைக் கட்டியதாக குறிப்பிடுகிறது. மேலும் இந்தக் கல்வெட்டானது மறவர்களுக்கு ஷாஜி உதவிகள் புரிந்தார் என்கிறது. ஷாஜியுடன் நல்லுறவில் இருந்தத இராமநாதபுர சேதுபதிமீது 1700இல் திருச்சிராப்பள்ளியில் இருந்து இராணி மங்கம்மாள் படையெடுத்தார். இப்போரில் மங்கம்மாளின் படைகள் பெரும் தோல்வியுற்றன. தஞ்சை மற்றும் திருச்சிக்கு நீர் ஆதாரமாக விளங்கும் காவிரி ஆற்றின் குறுக்கே அணை கட்டி அதனைத் தடுக்க மைசூர் உடையர் முயன்றார். அப்போது மங்கம்மாளுடன் உள்ள பகையை மறந்து இருவரும் ஒரு ஒப்பந்தம் செய்து கொண்டு, தஞ்சை- மதுரைக் கூட்டுப்படை ஒன்றை உருவாக்கினார். படை கிளம்பும் வேளையில் மைசூர்ப் பகுதிகளில் கடும் மழை பெய்ததால் சிக்க தேவராயன் கட்டிய அணை உடைந்தது. இதனால் போர் எதுவும் இல்லாமல் இப்பிரச்சினை அப்போது முடிவடைந்தது.

பிற்கால வாழ்கை
--------------

1712இல் அரியாசனத்தை விட்டு இறங்கிய ஷாஜி தன் தம்பி சரபோஜிக்கு முடிசூட்டிவிட்டு துறவு மேற்கொண்டார்.

மேலும் காண்க
------------

* போன்சலே
* மராட்டியப் பேரரசு
* மராத்திய அரச குலங்கள் மற்றும் அரசுகள் பட்டியல்
* தஞ்சாவூர் மராத்திய அரசு

மேற்கோள்கள்
-----------

1. 'The Maratha Rajas of Tanjore' by K.R.Subramanian, 1928.

|  |
| --- |
| முதலாம் சாகுஜி **தஞ்சாவூர் மராத்தியர்** |
| முன்னர்**வெங்கோஜி** | **தஞ்சை அரசர்**1684-1712 | பின்னர்**முதலாம் சரபோஜி** |
**தென்காரையூர் சர்க்கரை** சிறந்த கொடை வள்ளல். இவரைப்பற்றிக் கொங்கு மண்டல சதகம் குறிப்பிடுகிறது.

சவுக்கடி
--------

சொட்டை என்பது இரண்டு பக்கமும் கூர்மை உள்ள ஒருவகை வேல்.
இந்தப் படைக்கருவியைப் பயன்படுத்துவதில் தேர்ச்சி பெற்றவர் தென்காரையூர் சர்க்கரை.
இவரை நாடி நாவலர் ஒருவர் வந்தார்.
சர்க்கரையார் அவருக்குப் பொன் தட்டில் பரிசுகளை வைத்துத் தந்தார்.
வந்தவர் அதனை வாங்கிக்கொள்ளவில்லை.
மாறாக, அருகில் கிடந்த சாட்டை ஒன்றை எடுத்து, சர்க்கரையாரை அடித்தார்.
சர்க்கரையார் சவுக்கடியை வாங்கிக்கொண்டே, "நான் ஒரு குற்றமும் செய்யவில்லையே! ஏன் என்னை அடிக்கிறீர்" என வினவினார்.
"தங்களிடம் என் நா வளத்தை வெளிப்படுத்தலாம் என்று வந்தேன். நீங்களோ எனக்குப் பரிசு தந்து என்னைக் கேவலப்படுத்திவிட்டீர். அதனால் அடித்தேன்" என்றார் நாவலர்.
"உண்மைதான். நான் ஒரு பணிக்காக அவசரமாக வெளியில் சென்றுகொண்டிருந்தேன். அப்போது நீங்கள் வந்துவிட்டீர்கள். உங்களைக் காக்க வைக்கக் கூடாது என்று இப்படிச் செய்தேன்" என்றார், சர்க்கரையார்.
நாவலர் தன் செயலுக்கு நாணி, சர்க்கரையாரைப் போற்றிப் பாடினார். இந்தச் செய்தியைக் கூறும் கொங்குமண்டல சதகம் பாடல்  சவுக்கால் அடித்த நாவலர் பாடிய பாடல்கள்

மேற்கோள்
--------

1. ↑  கொங்கு மண்டல சதகம் பாடல் 53, முனைவர் ந. ஆனந்தி தெளிவுரை, சாரதா பதிப்பகம் 2008, பக்கம் 73, 74
2. ↑   மீறும் உலகில் எட்டுத்திக்கும் சொட்டையில் வெல்ல வல்லோன்  

கூறும் தென் காரையில் சர்க்கரை வேந்தன் கொழும் தமிழால்  

பேறும் புகழும் பெறவேண்டி நாவலன் பெற்ற கையான்  

மாறும் சவுக்கடி பெற்றதும் கொங்கு மண்டலமே. 53
3. ↑  கண்டால் புலவரை மேனாம்பு பேசும் கசடரிடம்   

மிட்டா நல் உத்தமக் காமிண்டனே வித்துவான்களுக்குத்   

தொண்டா புலவர் சவுக்கடி ஏற்ற சுமுக கொடைத்  

தண் தாமரைக் கையும் தண்டா நல்லதம்பி சர்க்கரையே. (பழம்பாடல்)  

  

கற்றாய்ந்த நாவலர் தன் கையிற் சவுக்கடியும்  

பெற்றான் சயத்தம்பம் பேருலகில் நாட்டுவித்தோன் (நல்லதம்ப சர்க்கரை காதல் என்னும் நூல்)
**பி. எஸ். ஆர். ரெங்கசாமி மகளிர் பொறியியல் கல்லூரி** (P. S. R. Rengasamy College of Engineering for Women) என்பது தமிழ்நாட்டின், விருதுநகர் மாவட்டத்தில் உள்ள ஒரு பொறியியல் கல்லூரி ஆகும். இதை பி. எஸ். இராமசாமி கல்வி அறக்கட்டளை நடத்திவருகிறது. இந்தக் கல்லூரியானது புது தில்லி அகில இந்திய தொழில்நுட்பக் கல்விக் குழுவால் அங்கீகரிக்கப்பட்டு, சென்னை அண்ணா பல்கலைக் கழகத்துடன் இணைக்கப்பட்டுள்ளது.

வரலாறு
------

இக்கல்லூரியானது விருதுநகர் மாவட்டத்தின் பின்தங்கிய பகுதிகளில் பொறியியல் கல்வியை மேம்படுத்துவதற்காக பி. எஸ். இராமசாமி நாயுடுவின் மகன்களால் நிறுவப்பட்டது. இந்த கல்வி நிறுவனமானது சிவகாசி - சங்கரன்கோயில் சாலையில், சேவல்பட்டி மற்றும் திருவேங்கடம் இடையே சுமார் 20 ஏக்கர் நிலப்பரப்பில் அமைந்துள்ளது. இது   கோவில்பட்டியில் இருந்து 28 கி.மீ தொலைவிலும், 26   சிவகாசி நகரத்திலிருந்து 26 கி.மீ. தொலைவிலும் அமைந்துள்ளது 

துவக்கத்தில் இக்கல்லூரிக்கு முதல்வராக முனைவர் கே. ஆர். விசுவநாதன் (2008–2011) இருந்தார். தற்போது, 

* முதல்வர்: டாக்டர் கே. இராமசாமி
* தலைவர்: திரு. ஆர். இராமதாஸ்
* தாளாளர்: திரு. ஆர். சோலைசாமி
* இயக்குநர்கள்: ஆர். சுந்தர் மற்றும் ஆர். அருண்

கல்லூரியின் முக்கிய அம்சங்கள்
-----------------------------

* ஐஎஸ்ஓ 9001: 2008 சான்றளிக்கப்பட்ட நிறுவனம்
* அண்ணா பல்கலைக்கழக தரவரிசை பட்டியலில் 15 வது இடத்தைப் பிடித்தது
* சி.எஸ்.ஐ (கம்ப்யூட்டர் சொசைட்டி ஆஃப் இந்தியா) இன் செயல் மிக்க உறுப்பினர்
* நாஸ்காமில் உறுப்பினர்
* ஐஇடிஇ- இல் உறுப்பினர்
* ஐ.சி.டி-ஆக்ட- செயல்மிக்க உறுப்பினர்
* ஐஎஸ்டி (தொழில்நுட்ப கல்விக்கான இந்திய சங்கம்) உறுப்பினர்

வளாக வசதிகள்
------------

### சங்கங்கள்

குழு விவாதங்களில் மாணவர்கள் ஈடுபாடுவதை ஊக்குவிப்பதும், மாநில மற்றும் தேசிய நிலைகளில் உள்ள கல்லூரிகளில் நடத்தப்படும் மாநாடுகளில் ஆய்வேடுகளை வழங்க உறுப்பினர்களை ஊக்குவிப்பதும் இந்த சங்கங்களின் நோக்கம். தற்போதுள்ள சங்கங்கள் பின்வருமாறு: 

* அடிப்படை அறிவியல் சங்கம்
* சி.எஸ்.ஐ மாணவர் கிளை
* ஆங்கில இலக்கிய சங்கம்
* எப்ஓஎஸ்எஸ் சங்கம்
* ஐஎஸ்டிஇ மாணவர்கள் மற்றும் பணியாளர்கள் பிரவு
* ஐஇடிஇ மாணவர் பிரிவு

### விடுதிகள்

இந்தக் கல்லூரி விடுதியில் சுமார் 500 மாணவர்கள் தங்கலாம்.

படிப்புகள்
----------

* மின்னணு தொடர்பு மற்றும் பொறியியல்
* கணினி அறிவியல் மற்றும் பொறியியல்
* மின் மற்றும் மின்னணு பொறியியல்
* பி.டெக் தகவல் தொழில்நுட்பம்

குறிப்புகள்
-----------
***கண்ணா லட்டு தின்ன ஆசையா (Kanna Laddu Thinna Aasaiya)*** மணிகண்டன் தயாரித்து 2013 ல் வெளிவந்த நகைச்சுவை தமிழ்த் திரைப்படம். இதில் சந்தானம், பவர் ஸ்டார் சீனிவாசன், விசாகா சிங், சேது, கோவை சரளா ஆகியோர் நடித்துள்ளனர்.
. இதை சந்தானம், ராம நாராயணனுடன் இணைந்து உருவாக்கியுள்ளார்.

கதை
---

மூன்று நண்பர்கள் ஒற்றுமையாக உள்ளார்கள். சிவாவின் (சேது) வீட்டிற்கு எதிரே புதிதாக வரும் வீட்டில் சௌமியா (விசாகா சிங்) உள்ளார். அவரை யார் காதலிப்பது என்பதில் இவர்களுக்குள் போட்டி வருகிறது. யாரை சௌமியா காதலித்தாலும் மற்றவர்கள் அக்காதலை ஏற்றுக்கொள்வது என்று ஒப்புக்கொள்கிறார்கள். சிவா சௌமியாவின் சித்தி கோவை சரளாவிற்கு உதவி சௌமியா மனதில் இடம் பிடிக்க முயலுகிறார். கலியபெருமாள் (சந்தானம்) சௌமியாவின் சித்தப்பாவிடம் பாட்டு கற்றுக்கொள்ளுகிறேன் என்று சௌமியாவின் வீட்டிற்கு வந்து அவர் மனதில் இடம் பிடிக்க முயலுகிறார். பவர் குமார் (பவர் ஸ்டார் சீனிவாசன்) சௌமியாவின் அப்பாவிடம் நடனம் கற்றுக்கொள்ளுகிறேன் என்று சௌமியாவின் வீட்டிற்கு வந்து அவர் மனதில் இடம் பிடிக்க முயலுகிறார். மூவரும் தங்கள் காதலை சௌமியாவிடம் தெரிவிக்கின்றனர். இதனால் குழப்பமடையும் சௌமியா தன் பக்கத்து வீட்டுக்கார மாமியின் (தேவதர்சினி) ஆலோசனைப்படி தான் நடிகர் சிம்புவை காதலிப்பதாக பொய் சொல்கிறார். சௌமியாவின் பிறந்தநாளுக்கு சிம்புவை கொண்டுவர முயல்கிறார்கள். முடிவில் சௌமியா சிவாவை காதலிக்கிறார்.

பாடல்கள்
--------

இத்திரைப்படத்தின் பாடல்களுக்கு தமன் இசையமைத்துள்ளார்.. இப்படம்
ஆசையே அலை போலே, லவ் லெட்டர், ஹேய் உன்னைத்தான், பர்த்டே, டூயட் சாங், போட்டி என ஐந்து பாடல்களைக் கொண்டுள்ளது.

கதை பற்றி சர்ச்சை
-----------------

இந்தப்படத்தின் கதை தன்னுடைய இன்று போய் நாளை வா திரைப்படத்தின் கதையை கொண்டது எனக்கூறி இயக்குநர் பாக்யராஜ் நீதிமன்றத்தில் வழக்கு தொடர்ந்தார். தன் கதையை பயன்படுத்த தன்னிடம் அனுமதி வாங்காமலயே தன்னிடம் அனுமதி வாங்கிவிட்டதாக பொய் கூறியுள்ளனர் என்றும் குற்றம் சாட்டினார் ,. நீதிமன்ற உத்தரவுப்படி இப்படத்தின் தொடக்கத்தில் இப்படம் இன்று போய் நாளை வா படத்தின் தழுவல் என்றும் பாக்கியராஜுக்கு நன்றியும் கூறி படத்தை வெளியிட்டனர் .

மேற்கோள்கள்
-----------

1. ↑  "It's official: Santhanam to eat 'Laddu' with Power Star". IndiaGlitz. July 10, 2012.. பார்த்த நாள்: August 10, 2012.
2. ↑  "Santhanam's new avatar". SuperGoodMovies.com. யூலை 10, 2012. Archived from the original on 2012-07-15.. பார்த்த நாள்: ஆகத்து 10, 2012.
3. ↑  "காப்பகப்படுத்தப்பட்ட நகல்". 2013-01-13 அன்று மூலம் பரணிடப்பட்டது. 2013-01-09 அன்று பார்க்கப்பட்டது.
4. ↑  TNN Jan 12, 2013, 01.32PM IST (2013-01-12). "KLTA ordered to carry Bhagyaraj in credits! - Times Of India". Articles.timesofindia.indiatimes.com. 2013-02-03 அன்று மூலம் பரணிடப்பட்டது. 2013-01-16 அன்று பார்க்கப்பட்டது. Unknown parameter `|=` ignored (உதவி)CS1 maint: multiple names: authors list (link)
5. ↑  "Santhanam and Bhagyaraj compromise!, Santhanam, KLTA". Behindwoods.com. 2013-01-12. 2013-01-16 அன்று பார்க்கப்பட்டது.
**தனுஷ்கோடி கடற்கரை** இராமேஸ்வரம் தீவின் முனையில் அமைந்துள்ளது. இந்த கடற்கரையில், வங்காள விரிகுடா மற்றும் இந்திய பெருங்கடல் ஆகியவை ஒன்றிணைகின்றன. இப்பகுதி "அரிச்சல் முனை" என்று அழைக்கப்படுகிறது. தனுஷ்கோடி, மூன்றாம் சத்திரம் உள்ளிட்ட பகுதிகளில் குளிக்க தடை விதிக்கப்பட்டுள்ளது.

1964 க்கு முன்பு, தனுஷ்கோடி மக்கள் கூட்டம் நிறைந்த நகரமாக இருந்தது. தனுஷ்கோடி கடற்கரை ஒவ்வொரு நாளும் ஆயிரக்கணக்கான சுற்றுலா பயணிகளை ஈர்த்தது.1964 ஆம் ஆண்டில், தனுஷ்கோடி ஒரு சூறாவளியால் தாக்கப்பட்டு கிட்டத்தட்ட அழிக்கப்பட்டது. இது ஒரு ஆவி நகரமாகக் கருதப்படுகிறது. சுற்றுலா பயணிகள் பெருமளவில் தனுஷ்கோடி கடற்கரைக்கு வருகை தருகின்றனர்.இந்த கடற்கரையின் பிரதான அம்சங்களாவன: ராம சேது காட்சி முனை, ஆதாம் பாலம் (இந்து புராணங்களின்படி இறைவன் ராமருக்கு குரங்குகளின் படைகளால் (வானரங்களின் படை) கட்டப்பட்டதாக கூறப்படும் பாலம்).

இராமேஸ்வரம் தனுஷ்கோடி தேசிய நெடுஞ்சாலை
--------------------------------------

1964 இல் ஏற்பட்ட கடல் கோளால் இராமேஸ்வரத்திலிருந்து தனுஷ்கோடிக்கு சாலை வசதி முற்றிலும் பாதிக்கப்பட்டது. இராமேஸ்வரம் தனுஷ்கோடி புதிய தேசிய நெடுஞ்சாலை 52 ஆண்டுகளுக்குப் பிறகு 27.07.2017 இல் இந்தியப் பிரதமரால் திறந்துவைக்கப்பட்டது. தனுஷ்கோடி அரிச்சல்முனை வரையிலும் 9.5 கி மீ நீளத்திற்குச் சாலைப்பணிகளும் அரிச்சல்முனையில் சாலையையொட்டி 2 கி மீ தொலைவுக்குக் கடல் அரிப்பைத் தடுக்கும் வகையில் அலைத்தடுப்பு கல்சுவரும் ரூ.65 கோடியே 68 இலட்சம் மதிப்பில் அமைக்கப்பட்டுள்ளது.

மேற்கோள்கள்
-----------

1. ↑
2. ↑
3. ↑  "தனுஷ்கோடி கடற்கரையில் தினந்தோறும் குவியும் ஜெல்லி மீன்களால் சுற்றுலாப் பயணிகளுக்கு ஆபத்து?: தடையை மீறி கடலில் குளிப்பதை தடுத்து நிறுத்த கோரிக்கை". இந்து தமிழ்.. பார்த்த நாள்: 16 December 2018.
4. ↑  "காப்பகப்படுத்தப்பட்ட நகல்". 2018-01-26 அன்று மூலம் பரணிடப்பட்டது. 2018-02-09 அன்று பார்க்கப்பட்டது.
5. ↑  "தனுஷ்கோடி புதிய சாலை : பிரதமர் மோடி திறக்கிறார்". தினமலர்.. பார்த்த நாள்: 16 December 2018.
**கண்ணம்பாக்கம் கைலாசநாதர் கோயில்** தமிழ்நாட்டில் திருவள்ளூர் மாவட்டம், கண்ணம்பாக்கம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கைலாசநாதர், பார்வதி சன்னதிகளும், விநாயகர், முருகர், வள்ளி தேவயானை உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது. ஐப்பசி மாதம் ஆருத்ரா திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஒத்தக்கரிமூலவுண்ணி** (*Methylotroph*) என்பது தனித்து அடையாளம் காணப்படுகின்ற பூமியில் அதிகப்படியாகப் பரவிவாழும் ஒரு நுண்ணுயிர் குழுவாகும். இவை ஒரு கரிம அணுவைக்கொண்ட மூலக்கூறு அல்லது சேர்மத்தைப் பயன்படுத்தி தனக்கான ஆற்றலாக மாற்றிக்கொள்கின்றன. உயிர்வளியுள்ள நிலையில் இவைகள் உயிர்வளிகளின் துணைக்கொண்டு ஒத்தக் கரிமச்சேர்மமான சாணவளி போன்றவற்றை எறும்புப்புளிமமாக (formic acid) மாற்றுகின்றன. மேலும் சில ஒருக்கரிமச் சேர்மமான எரிச்சாராயம், சாணவாயு, மெத்திலமைன்கள் ஆகியன.

மேலும் கரிம இணைப்பில்லாச் சேர்மமான இரட்டைமெத்தில்மைன் மற்றும் மூமெத்திலமைன் ஆகியனவையும் இவைகளால் பயன்படுத்தப்பட்டு ஆற்றலாக மாற்றப்படுகின்றன. இவைகள் சாணவளியுண்ணிகளில் இருந்து மாறுபடுகின்றன. இவை ஒருக் கரிமசேர்மம் அனைத்தையும் சிதைக்கக் கூடியவை. இக்குழுவுக்குள் சாணவளியை சிதைக்கும் சாணவளியுண்ணிகளைச் சார்ந்த நுண்ணுழையாட்களும் அடங்கும். இவை ரிபுலோசு இருபாசுபட்டு (Ribulose bisphosphate) அனுவெறிகை வழியைப் பயன்படுத்தி கரிமச்சேர்மத்தைச் சிதைக்கும் வலிமையையும் பெற்றிருக்கின்றன.

குறிப்புகள்
-----------

* இதன் கலச்சவ்வில் அதிகப்படியான ச்டீராய்டுகள் எனப்படும் கொழுப்புச்சேர்மங்கள் காணப்படுகின்றன.
* இவைகள் உயிரேற்றங்களில் பெரும் பங்காற்றுகின்றன. குறிப்பாக கழிவுநீர் சுத்திகரிப்பில் அதிகமாக பயன்படுத்தப் படுகின்றன.
* இவைகள் உணவுசுழற்சி மற்றும் சுற்றுச்சூழல் சீர்மையில் பெறிதும் துணைப்புரிகின்றன.
* இவைகளில் நுண்ணுழையாட்களைத் தவிர்த்து சில ஒருக்கல பூஞ்சைகளும் இக்குழுவிற்குள் வருகின்றன. குறிப்பாக *பிச்சியா பாச்டோரிசு* என்னும் ஒருக்கலப் பூஞ்சை ஒத்தக்கரிமூலவுண்ணிப் பூஞ்சையாகும்.
* சாணவளியுண்ணிகள் குறிப்பிடுவனவாக *மெத்தனோசார்சினா*, *மெத்திலோகாக்கசு* ஆகியன அடங்கும்.
* புவிவெப்ப மடைதல்இல் இவைகள் பெரும்பங்காற்றி வருகின்றன.
* இவைகளில் சில உப்பிறப்புவளி நிலைப்புத் தன்மையும் பெற்றிருக்கின்றன.

காண்க
-----

* சாணவளியுண்ணி
* சாணவளியாக்கி

மேற்கோள்கள்
-----------

* Anthony, C. "The Biochemistry of Methylotrophs". Academic press, 1982, p. 2-3
*
**கண்ணம்மா** (*Kannamma*) என்பது 2005 ஆம் ஆண்டு வெளிவந்த இந்திய தமிழ்த் திரைப்படம் ஆகும். எஸ். எஸ். பாபா விக்ரம் இயக்கிய இப்படத்தில் முதன்மைப் பாத்திரத்தில் மீனா நடிக்க, பிரேம் குமார், போஸ் வெங்கட் ஆகியோர் பிறபாத்திரங்களில் நடித்துள்ளனர். இப்படம் தெலுங்கில் *லட்சுமி சௌபாக்யவதி* என்று பெயரில் மொழிமாற்றம் செய்யப்பட்டது. இப்படத்தின் திரைக்கதையை மு. கருணாநிதி எழுதினார்.

கதை
---

கண்ணம்மா ( மீனா ) என்பவள் ஒரு பணக்கார மருத்துவ மாணவி. அவளது ஓட்டுநர் பாபு ( கராத்தே ராஜா ) நடத்தும் அமில வீச்சு தாக்குதலில் இருந்து அவளை ஆனந்தன் (பிரேம் குமார்) காப்பாற்றுகிறான். இதன் பிறகு ஆனந்தனை கண்ணம்மா காதலிக்கிறாள். அதன்பிறகு இருவர் வாழ்விலும் ஏற்படும் சிக்கல்கள் ஏற்படுகின்றன. அதில் இருந்து எவ்வாறு மீண்டனர் என்பதே கதையின் முடிவாகும்.

நடிகர்கள்
---------

| நடிகர் | பாத்திரம் |
| --- | --- |
| மீனா | கண்ணம்மா |
| பிரேம் குமார் | ஆனந்தன் |
| போஸ் வெங்கட் | மதன் |
| விந்தியா | மாலா |
| கராத்தே ராஜா | பாபு |
| வடிவுக்கரசி |  |
| வையாபுரி |  |
| குயிலி |  |
| சந்திரசேகர் |  |

இசை
---

இப்படத்திற்கு எஸ். ஏ. ராஜ்குமார் இசையமைத்தார். பாடல்களை ஸ்டார் மியூசிக் வெளியிட்டது.

|  |  |
| --- | --- |
| பாடல்கள் |  |
| # | பாடல் | பாடகர்(கள்) | நீளம் |  |
| 1. | "கைகொடு கைகொடு"   | மாதங்கி ஜெகதீஷ், ஸ்ரீநிவாஸ் | 4:46 |
| 2. | "என்னை எத்தனை"   | பாப் ஷாலினி, திப்பு | 4:33 |
| 3. | "இளைஞனே இளைஞனே"   | மாணிக்க விநாயகம் | 3:23 |
| 4. | "கிச்சு கிச்சு"   | அனுராதா ஸ்ரீராம் | 3:59 |
| 5. | "ஆலமரக் கிளையினிலே"   | சுவர்ணலதா | 5:03 |
| 6. | "இரவு விழி மழை"   | வாணி ஜெயராம் | 5:49 |
| **மொத்த நீளம்:** | **27:33** |  |

வரவேற்பு
--------

*ரெடிஃப்* எழுதியது, "2005 ஆம் ஆண்டில், அதாவது இன்றைக்கு திரைப்படங்கள் எவ்வாறு எடுக்கப்படுகின்றன என்பது குறித்து இயக்குனர் தன்னைப் புதுப்பித்துக்கொள்ளவில்லை என்பது படத்தில் தெளிவாகத் தெரிகிறது. இந்த படம் 1960 களின் முற்பகுதியில் தயாரிக்கப்பட்டிருந்தால் சிறப்பாக இருந்திருக்கலாம் ". *திரைபடம் குறித்து* பாலாஜி பி எழுதியது "இது ஒரு அரசியல் நையாண்டி அல்ல, கதாநாயகியின் பெயரை படத்தின் பெயராக வைத்திருந்தாலும், சமூக ரீதியாக பொருத்தமான படம். அவரது [கருணாநிதி] உரையாடல்கள் சில இடங்களில் பிரகாசிக்கின்றன, ஆனால் பெரும்பாலானவை, கொடூரமான திரைக்கதை, மோசமான பாத்திரப் படைப்பால் பொருத்தமற்றுள்ளது. " *இண்டியாகிளிட்ஸ்* எழுதியது "படம் தேசியம், சாதி, வகுப்புகளிடையே நல்லிணக்கம் பற்றிய செய்திகளைக் கொண்டுள்ளது. ஆனால் இது சில பிழைகளினால் எதிர்பார்த்த விளைவை ஏற்படுத்தவில்லை. "

குறிப்புகள்
-----------

1. ↑
2. ↑  "Karunanidhi scripts another run". *www.tribuneindia.com*.
3. ↑  "When Kalaignar visited Doddabetta peak and tasted Badaga food in 2004". *Deccan Chronicle*. 8 August 2019.
4. ↑  "Kanaamma - All Songs - Download or Listen Free - Saavn". 1 January 2005. 16 November 2018 அன்று பார்க்கப்பட்டது.
5. ↑  "Kalaignarin Kannamma disappoints". *www.rediff.com*.
6. ↑  "காப்பகப்படுத்தப்பட்ட நகல்". 2018-11-16 அன்று மூலம் பரணிடப்பட்டது. 2021-01-30 அன்று பார்க்கப்பட்டது.
7. ↑  "Kannamma review. Kannamma Tamil movie review, story, rating". *IndiaGlitz.com*.
**பேச்சு, ஒலி ஒழுங்கின்மை** *(disparaxia)* என்பது ஒரு குழந்தை,தன்னுடைய அன்றாட செயல்பாடுகளில் ஈடுபட முடியாமலோ,அல்லது கடினமாக உணர்ந்தாலோ,குதித்தல்,தெளிவாக பேசாதிருத்தல்,பென்சிலை சரிவர பிடிக்க இயலாமை போன்றவை இருந்தால் அக்குழந்தைக்குப் பேச்சு,ஒலி ஒழுங்கின்மை உள்ளது எனலாம்.

இது தசைத்தளர்வோ அல்லது குறைந்த அறிவாற்றலோ போன்ற அறிகுறி இல்லை.இது ஒரு மூளை சார்ந்த நிலை, உடல் இயக்கச் செயல்பாடுகளை மூளையின் செயல்பாடுகளோடு ஒருங்கிணைப்பதில் உள்ள சிக்கல் ஆகும்.

இச்சிக்கலுக்கு வளர்ச்சி ஒருங்கிணப்பு ஒழுங்கின்மைகள், இயக்க உணர்தல் குறை, இயக்கத் திட்டமிடல் குறை, பேச்சுக் குழறல் போன்ற பெயர்களும் உண்டு.

### சிக்கல் காரணம்

மரபுவழி,நரம்புக்கலக் குறைபாடு,குறைந்த எடையாக இருப்பது, கருப்பையில் சாராய மிகை ஆகியன முதன்மையான காரணங்கள் ஆகும்.

### அறிகுறி

மற்ற குழந்தை போல் பந்து எறிதல்,மூன்று சக்கரவண்டி ஓட்டுதல் போன்ற செயல்களை செய்வதில் சிரமம், புதிர் விளையாட்டு, வீடு கட்டுதல் ,பொம்மை விளையாட்டில் பங்கேற்பதில் சிரமம்.

##### களைதல்

பேச்சு மருத்துவம், இயன்மருத்துவம், செயல் மருத்துவம், தனிமுறைக் கலவி ஆகியவற்றின் வழியாகப் பயிற்சி அளித்து இச்சிக்கல் நீக்கப்படுகிறது.

மேற்கோள்கள்
-----------

1. ↑  டிஸ்பிராக்சியா (2017). *விழுது*. தமிழ்நாடு அறிவியல் இயக்கம். பக். 26.
ராஜகோபுரம்
**வல்லம் வஜ்ஜிரேசுவரர் கோயில்** தஞ்சாவூர் அருகே உள்ள வல்லம் பகுதியில் உள்ள சிவன் கோயிலாகும்.

அமைவிடம்
--------

தஞ்சாவூர்-திருச்சி நெடுஞ்சாலையில் தஞ்சாவூரிலிருந்து கிழக்கே உள்ள வல்லம் என்ற இடத்தில் உள்ளது. மாதவயோக நரசிம்மப்பெருமாள் கோயிலுக்கு அருகில் இக்கோயில் அமைந்துள்ளது.

இறைவன், இறைவி
-------------

இக்கோயிலிலுள்ள மூலவர் வஜ்ஜிரேசுவரர். இறைவி மங்களாம்பிகை.

அமைப்பு
-------

அகழி அமைப்பு வாயிலில் ராஜகோபுரம் காணப்படுகிறது. முன் மண்டபத்தில் பலிபீடமும், நந்தியும் உள்ளன. மூலவர் சன்னதிக்கு முன்பாக இரு புறமும் துவாரபாலகர்கள் உள்ளனர். வலப்புறம் விநாயகர் உள்ளார். இடப்புறம் முருகன் உள்ளார். விநாயகர் சன்னதிக்கு முன்பாக மூஞ்சுறும், பலிபீடமும் உள்ளன. முருகன் சன்னதிக்கு முன்பாக மயிலும், பலிபீடமும் உள்ளன. மூலவர் கருவறைக்கு முன்பாக ஒரு நந்தி உள்ளது. மூலவர் கருவறையின் வலப்புறம் அம்மன் சன்னதி உள்ளது. கோஷ்டத்தில் தட்சிணாமூர்த்தி, துர்க்கையம்மன் சன்னதிகள் உள்ளன. திருச்சுற்றில் சண்டிகேசுவரர் சன்னதி உள்ளது. கோபுரத்தின் இடப்புறம், கோயிலின் உள்ளே நவக்கிரக சன்னதி காணப்படுகிறது. மூலவர் மற்றும் அம்மன் சன்னதிகள் விமானத்துடன் காணப்படுகின்றன. கோயிலின் வலது புறத்தில் அகழியை நினைவுபடுத்துகின்ற வகையில் குளம் போன்ற அமைப்பு காணப்படுகிறது. கோயிலின் வலது பக்கத்திலிருந்து இப்பகுதிக்குச் செல்வதற்கு படிகள் இருந்தததற்கான தடயங்கள் காணப்படுகின்றன.

மேற்கோள்கள்
-----------

வெளியிணைப்புகள்
---------------

அருள்மிகு சோனீஸ்வரர் வஜ்ஜிரேஸ்வரர் திருக்கோயில், வல்லம், தினமலர் கோயில்கள்
**அன்னை பூமி** இயக்குனர் ஆர். தியாகராஜன் இயக்கிய தமிழ்த் திரைப்படம். இதில் விஜயகாந்த், நளினி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட வருடம் 1985.

நடிகர்கள்
---------

* ராஜாவாக விஜயகாந்த்
* ராதா ரவி சோமு போன்ற
* நளினியாக நளினி
* கவுண்டமணி Ragappa போன்ற
* பிரபாகர் பொது பிரபாகர் போன்ற
* விஜயகுமாராக ஸ்ரீகாந்த்
* தியாகு ஷங்கர் போன்ற
* குழந்தை சோனியா

உற்பத்தி
--------

தேவர் பிலிம்ஸுடன் 3D படம் தயாரிக்க விரும்பினேன் ரஜினிகாந்த் போன்ற அன்னை பூமி. ரஜினி அதை ஆபத்தில் வைக்க விரும்பவில்லை, விஜயகாந்தை பரிந்துரைத்தார். ஒரு தவறான புரிதல் காரணமாக, ரஜினி மற்றும் தேவர் பிலிம்ஸ் பிரிந்தன.

பாடல்கள்
--------

மிகவும் வெற்றிகரமான ஒலிப்பதிவு மேஸ்ட்ரோ இளையராஜா இசையமைத்து, எஸ்.பி.பாலசுப்பிரமணியம் , மலேசியா வாசுதேவன் மற்றும் எஸ்.ஜானகி ஆகியோரால் பாடப்பட்டது.

| # | பாடல் | பாடகர்கள் | வரிகள் |
| --- | --- | --- | --- |
| 1 | "ஓ ஜுலி ஜுலி ஜாலி" | எஸ். ஜானகி, டாக்டர். குரூப் சிங், குழுவினர் | வாலி |
| 2 | "புத்தகத்தை" | மலேசியா வாசுதேவன், எஸ். ஜானகி |
| 3 | "ராத்திரி ராத்திரி" | எஸ். பி. பாலசுப்பிரமணியம், எஸ். ஜானகி |
|

வெளி இணைப்புகள்
---------------

1. பரணிடப்பட்டது 2012-12-18 at the வந்தவழி இயந்திரம்



1. ↑
**அன்னை பூபதி** (நவம்பர் 3, 1932 - ஏப்ரல் 19, 1988), மட்டக்களப்பில் இந்திய அமைதி காக்கும் படைக்கு எதிராக சாகும் வரை உண்ணாநிலையிருந்து உயிர் நீத்தவர்.

பூபதியம்மாவின் கணவர் பெயர் கணபதிப்பிள்ளை. பத்துப்பிள்ளைகளின் தாய். மட்டக்களப்பு - அம்பாறை அன்னையர் முன்னணியின் செயற்பாட்டாளர். விடுதலைப் புலிகளுக்கும் இந்திய அமைதிப்படைக்கும் சண்டை நடந்து கொண்டிருந்த காலம். அந்தக் காலத்தில் இந்தியப் படைக்கு எதிராக குரல் கொடுக்க, அறப் போராட்டங்களை நடத்த மட்டு-அம்பாறை மாவட்ட அன்னையர் முன்னணி முடிவு செய்தது. அவர்கள் இரண்டு கோரிக்கைகளை முன்வைத்து இந்திய அரசுக்கெதிராக உண்ணா நோன்புப் போராட்டத்தைத் தொடங்கினர்.

அவையாவன:

1. உடனடியாக போர் நிறுத்தத்தை நடைமுறைப்டுத்த வேண்டும்.
2. புலிகளுடன் பேச்சு நடத்தித் தீர்வு காணவேண்டும்.

இந்திய அதிகாரிகளுடன் பேச்சுவார்த்தை
-----------------------------------

அன்னையர் முன்னணியின் கோரிக்கைகள் எதுவுமே இந்தியப்படையினரின் கவனத்தை ஈர்க்கவில்லை. ஆனால் தமிழ்ப் பெண்கள் அடையாள உண்ணாநோன்புப் போராட்டத்தில் அணி திரண்ட நிலையில் 1988ம் ஆண்டு ஜனவரி 4 ம் திகதி அன்னையர் முன்னணியைத் திருமலைக்குப் பேச்சு வார்த்தைக்கு வருமாறு அழைப்பு விடுக்கப்பட்டது. ஆனால் கோரிக்கைகள் எதுவும் நிறைவேற்றப்படவில்லை. போராட்டம் தொடர்ந்து நடந்தது. 1988 ம் ஆண்டு பெப்ரவரி 10 ஆம் தேதி அன்னையர் முன்னணியின் நிர்வாகக் குழுவினர் கொழும்பில் இந்திய அதிகாரிகளுடன் பேச்சுவார்த்தையில் ஈடுபட்டனர். பேச்சுவார்த்தை முறியவே சாகும் வரை உண்ணாநோன்புப் போராட்டத்தைத் தொடங்க முடிவு எடுத்தனர்.

உண்ணாநிலைப் போராட்டம்
---------------------

அப்போது பலர் சாகும் வரை உண்ணாநோன்புப் போராட்டத்தில் குதிப்பதற்காக முன்வந்தனர். இறுதியில் குலுக்கல் முறையில் தேர்வு இடம் பெற்றது. முதலில் *அன்னம்மா டேவிட்* தெரிவு செய்யப்பட்டார். 1988ஆம் ஆண்டு பெப்ரவரி 16 ஆம் நாள் அமிர்தகழி மாமாங்கேஸ்வர் கோயிலில் அன்னம்மாவின் உண்ணாநோன்புப் போராட்டம் தொடங்கியது. ஆனால் படையினர் உண்ணாவிரத மேடையில் இருந்தவரைக் கடத்திச் சென்றதில் அவரால் தனது போராட்டத்தை நிறைவேற்ற முடியவில்லை.

அன்னைபூபதி போராட்டம்
--------------------

இந்த நிலையில் தான் பூபதியம்மாள் தன் போராட்டத்தை மார்ச் 19 1988 இல் தொடங்கினார். முன்னெச்சரிக்கையாக "சுயவிருப்பின் பேரில் உண்ணாவிரதமாயிருக்கிறேன். எனக்கு சுயநினைவிழக்கும் பட்சத்தில் எனது கணவனோ, அல்லது பிள்ளைகளோ என்னை வைத்தியசாலையில் அனுமதிக்க முயற்சிக்கக் கூடாது" எனக் கடிதம் எழுதி வைத்தார்.பத்துப்பிள்ளைகளுக்கு, தாயார் இவர்.நீர் மட்டும் அருந்தி சாகும் வரை உண்ணாநோன்பு இருந்தார்.இடையில் பல தடங்கல்கள் வந்தன.உண்ணாவிரதத்துக்கு ஒத்துழைப்பு வழங்கியவர்களையும், அன்னை பூபதியின் பிள்ளைகள் சிலரையும், இந்திய இராணுவம் கைது செய்தது. ஆயினும் போராட்டம் நிறுத்தப்படவில்லை. அவர் உறுதியாகப் போராட்டத்தைத் தொடர்ந்தார். கோரிக்கைகள் ஏற்றுக் கொள்ளப்படாத நிலையில் சரியாக ஒரு மாதத்தின் பின் 19.04.1988 அன்று உயிர் நீத்தார்.

அன்னை பூபதியின் நினைவுநாள் தமிழீழ நாட்டுப்பற்றாளர் நாள் என்றும் நினைவு கூறப்படுகிறது.

இவற்றையும் பார்க்கவும்
----------------------

* உண்ணாநிலைப் போராட்டம்

உசாத்துணை
---------

* அன்னை பூபதி பற்றிய வன்னியனின் பதிவு
**நிகரிணைக் குறுமவகம்**, **தன்நிறப்புரி** அல்லது **தன்னிறமூர்த்தம்** (*autosome*) அல்லது **ஒப்பிணைக் குறுமவகம்** (*Analogous Chromosome*) என்பது பாலினம் சாராத உடலக் குறுமவகம் (நிறப்புரி) ஆகும். இது பாலினம் சார்ந்த மாற்றிணைக் குறுமவகத்தில் (Allosome) இருந்து வேறுபட்டதாகும். இவை இருபண்பக உயிர்க்கலத்தில் ஒத்த வடிவம் உள்ள உறுப்புகளைக் கொண்டமையும். ஆனால், இருபண்பக உயிர்க்கலத்தில் உள்ள மாற்றிணைக் குருமவகத்தின் இணைகள் ஒன்றுக்கொன்று வேறுபட்டு அதன்வழியாகப் பாலினத்தை அறுதியிடுகின்றன. நிகரிணைக் குறுமவகங்களில் உள்ள மொத்த மரபன்களும் கூட்டாக **நிகர்மரபன்** (*atDNA*) அல்லது **ஒப்புமரபன்** (*auDNA*) எனப்படுகின்றன.

மனிதரை எடுத்துக் கொண்டால், 22 சோடி தன்நிறப்புரிகளும், ஆண், பெண் வேறுபாட்டைத் தீர்மானிக்கும் ஒரு சோடி பால்குறி நிறப்புரிகளுமாக மொத்தம் 46 நிறப்புரிகளைக் கொண்ட மடியநிலை மரபணுத்தொகை காணப்படுகின்றது. தன்நிறப்புரி சோடிகள் எண்களுடன் (மனிதர்களில் 1–22) தோராயமாக அடிப்படை சோடிகளாக அவற்றின் அளவுகளின் வரிசையில் பெயரிடப்பட்டுள்ளன, அதே சமயம் பால்குறி நிறப்புரிகள் அவற்றின் எழுத்துக்களால் பெயரிடப்பட்டுள்ளன. மாறாக, பால்குறி நிறப்புரி சோடி பெண்களில் இரண்டு X நிறப்புரிகள் அல்லது ஆண்களில் ஒரு X, ஒரு Y நிறப்புரிகள் காணப்படுகின்றன. வழக்கத்திற்கு மாறான XYY, XXY, XXX, XXXX, XXXXX அல்லது XXYY சேர்க்கைகள், பொதுவாக வளர்ச்சியில் இயற்கைக்குப் புறம்பான அமைப்புகளை ஏற்படுத்தும்.

| மனிதரில் உள்ள நிறப்புரிகள் |
| --- |
| பெண் | ஆண் |
|  |  |
| ஆணிலும், பெண்ணிலும் ஒவ்வொரு தன்நிறப்புரியிலும் இரு பிரதிகள் இருக்கும். அவை 1-22 நிறப்புரிகளாகக் குறிக்கப்பட்டுள்ளன. 23 ஆவது நிறப்புரி பால்குறி நிறப்புரியாக இருப்பதுடன் ஆணிலும், பெண்ணிலும் வெவ்வேறாக இருக்கும். பெண்ணில் இரு பிரதிகளைக் கொண்ட X நிறப்புரியும், ஆணில் தனியான ஒரு X நிறப்புரியும், தனியான ஒரு Y நிறப்புரியும் காணப்படும். |

மேற்கோள்கள்
-----------

1. ↑  Griffiths, Anthony J. F. (1999). *An Introduction to genetic analysis*. New York: W.H. Freeman. பன்னாட்டுத் தரப்புத்தக எண்:978-0-7167-3771-1. .
2. ↑  Griffiths, Anthony J. F. (1999). *An Introduction to genetic analysis*. New York: W.H. Freeman. பன்னாட்டுத் தரப்புத்தக எண்:0-7167-3771-X. .
3. ↑  "Autosomal DNA - ISOGG Wiki". *www.isogg.org*. 21 August 2017 அன்று மூலதளத்திலிருந்து பரணிடப்பட்டது எடுக்கப்பட்டது. 28 April 2018 அன்று பார்க்கப்பட்டது.
4. ↑  "Autosome Definition(s)". *Genetics Home Reference*. 2 January 2016 அன்று மூலம் பரணிடப்பட்டது. 28 April 2018 அன்று பார்க்கப்பட்டது.
தாழங்ஙாடி பள்ளி ( தாழங்ஙா மார் பசெலியோஸ் மார் கிரிகோரியஸ் ஆர்த்தடாக்ஸ் சர்ச் ). என்பது கோட்டயம் மத்திய ஆர்த்தடாக்ஸ் மறைமாவட்டத்துக்கு உட்பட்ட மலங்கரா ஆர்த்தடாக்ஸ் சிரிய தேவாலயம் ஆகும். இது கேரளத்தின், கோட்டயம் மாவட்டத்தில் கோட்டயம் குமாரகம் சாலையில் மீனாச்சில் ஆற்றின் கரையில் அமைந்துள்ளது.

வரலாறு
------

சிரிய கிறிஸ்தவ பிரிவைச் சேர்ந்த ஒரு சமூகம் கி.பி 12 ஆம் நூற்றாண்டுக்கு முந்தைய தாழங்ஙாடியில் இருந்தது. தற்போதைய கோட்டயம் மற்றும் இடுகி மாவட்டங்களின் பெரும்பாலான பகுதிகளை உள்ளடக்கிய இராசியதை ஆண்ட தெக்கம்கூர் மன்னர்களின் தலைமையகமாக தாழங்ஙாடி இருந்தது. இராச்சியத்தின் வர்த்தக, வணிக நடவடிக்கைகளை மேம்படுத்துவதற்காக, இந்த அரசர்கள் இந்த தொழில் துறைகளில் சிறந்து விளங்கிய மலங்கரா நஸ்ரானிகளின் குடியேற்றத்தை ஊக்குவித்தனர்.

இக்காலம்
--------

மீனாச்சில் ஆற்றின் கரையில், திருச்சபைக்கு அருகிலேயே, மிகப் பழமையான, பெரிய கருங்கல் சிலுவை உள்ளது, இது இந்த தேவாலயத்தின் முன்னோடியாக கருதப்படுகிறது. சிலுவையின் அருகே ஒரு வழிபாட்டு மண்டபம் இருந்தது, ஆனால் அது ஒரு நூற்றாண்டுக்கு முன்பு மர்மமான முறையில் ஏற்பட்ட தீயினால் அழிவுற்றது. இந்த பிரார்த்தனை மண்டபத்தில் மார் பஹனன் சஹாதா ( செயிண்ட் பெஹ்னான் ) காப்பாளர் துறவியாக இருந்தார். 20 ஆம் நூற்றாண்டில் புதிய தேவாலயம் எழுப்பப்பட்டபோது, மீனாசில் ஆற்றின் கரையில் உள்ள தேவாலயத்தின் முன்னால் உள்ள சிலுவை கோபுரத்துக்கு, மார் பஹனன் சஹாதாவின் பெயரிடப்பட்டது.

அதிகாரப்பூர்வ வலைத்தளம்
-----------------------

* "Thazhathangady Mar Baselios Mar Gregorios Orthodox Church, Kottayam". 18 May 2015 அன்று மூலம் பரணிடப்பட்டது.
பிறபயன்பாட்டுக்கு, வாடி, கர்நாடகா என்பதைப் பாருங்கள்.

**வாடி** (Wadi) என்பது இந்திய மாநிலமான மகாராட்டிராவின் நாக்பூர் மாவட்டத்திலுள்ள ஒரு பெரிய கிராமமும் நகராட்சி அமைப்புமாகும். இது தேசிய நெடுஞ்சாலை எண்-53, தேசிய நெடுஞ்சாலை எண்-353I மற்றும் தேசிய நெடுஞ்சாலை எண்-353J ஆகியவற்றுடன் இணைக்கப்பட்டுள்ளது .

புள்ளிவிவரங்கள்
---------------

2011 இந்திய மக்கள் தொகைக் கணக்கெடுப்பின்படி, வாடியின் மக்கள் தொகை 40,147 ஆகும். ஆண்கள் 53% மற்றும் பெண்கள் 47% ஆக இருக்கின்றனர். வாடியின் சராசரி கல்வியறிவு விகிதம் 78% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 82%, பெண் கல்வியறிவு 74%. வாடியில், மக்கள் தொகையில் 14% 6 வயதுக்குட்பட்டவர்கள்.

இதர வசதிகள்
-----------

கிடங்குகள் வாடியில் பொதுவான இடமாகும். எண் 53 ஒரு (ஆசிய நெடுஞ்சாலை 46) வாடி வழியாக பயணிக்கிறது.

குறிப்புகள்
-----------

1. ↑  "Census of India 2011: Data from the 2011 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**வாடகை** என்பது, ஒருவர் இன்னொருவருக்குச் சொந்தமான சொத்தையோ, பொருளையோ தற்காலிகமாகக் குறிப்பிட்ட காலத்துக்குப் பயன்படுத்துவதற்காகக் கொடுக்கப்படும் கூலி ஆகும். தற்காலத்தில் பலவகையான பொருட்களும், சொத்துக்களும் வாடகைக்கு விடப்படுகின்றன. வணிகப் பயன்பாட்டுக்கான கட்டிடங்கள், வசிப்பதற்கான வீடுகள் முதல், அலுவலகச் சாதனங்கள், வீட்டுப் பயன்பாட்டுப் பொருட்கள், வண்டிகள், உடைகள், அணிகலன்கள் போன்றவற்றை வாடகைக்குப் பெற்றுக்கொள்ள முடியும்.

பொதுவாக, ஒரு சொத்தையோ பொருளையோ பணம் கொடுத்துச் சொந்தமாக வாங்குவதற்குத் தேவையான பண வசதி இல்லாதவர்கள் அவற்றை வாடகைக்கு எடுப்பது வழக்கம். எனினும், பண வசதி இருந்தாலும், குறித்த பொருளுக்கான நீண்டகாலத் தேவைகள் இல்லாதவிடத்து, குறுகிய காலத்துக்கு மட்டும் அவற்றை வாடகைக்கு எடுப்பதும் வழக்கம்.

வாடகைக்கு எடுப்பதன் நன்மைகள்
----------------------------

குறுகிய காலத்துக்கு மட்டும் தேவைப்படக்கூடிய நிலங்கள், கட்டிடங்கள் முதலிய விலை கூடிய அசையாச் சொத்துக்களையும், வாங்குவதற்கு அதிக செலவு பிடிக்கக்கூடிய வண்டிகள், இயந்திரங்கள், அலுவலகப் பயன்பாட்டுப் பொருட்கள் போன்றவற்றையும் வாடகைக்கு எடுப்பதன்மூலம் வாங்குதல் விற்றல் முதலியவற்றுக்குத் தேவைப்படக்கூடிய நேரச் செலவு, வரிகள் முதலியவற்றுக்கான பணச்செலவு முதலியவற்றைக் குறைக்கலாம். அத்துடன் வணிகத் தேவைகள் தொடர்பில் விலை கொடுத்து வாங்குவதற்குத் தொடக்கத்தில் அதிக முதலீடு தேவைப்படும். வாடகைக்கு எடுப்பதன் மூலம் இதனைக் குறைத்து அப்பணத்தைப் பிற தேவைகளுக்குப் பயன்படுத்த முடியும்.

இவற்றையும் பார்க்கவும்
----------------------

* குத்தகை
**குசன் நடனம்** (*Kushan dance*) அல்லது *குஷன் நிருத்யா* அல்லது *குஷன் கான்* என்பது கிருட்டிவாசி ராமாயணத்தை அடிப்படையாகக் கொண்ட ராஜ்போங்ஷி நாட்டுப்புற நாடக வடிவமாகும். இதில் நடனக் கலைஞர்கள் *இராமாயணக்* கதையை கம்தாபுரி அல்லது ராஜ்போங்ஷி மொழியில் இசை வசனங்கள் மூலம் விவரிக்கிறார்கள். குசன் நாட்டுப்புற நாடகம் 15ஆம் நூற்றாண்டில் கோச் வம்சத்தினர் அசாம், மேற்கு வங்கம் மற்றும் தற்போதைய வடக்கு வங்காளதேசத்தை ஆண்டபோது கண்டுபிடிக்கப்பட்டது. *குசன்* என்ற பெயர், சீதையின் இரண்டாவது மகன் *குஷ்* என்ற பெயரினை அடிப்படையாகக் கொண்டுள்ளது.

*சொக்ரா* அல்லது *சோக்ரா* என்று அழைக்கப்படும் ஆண்கள், நிகழ்ச்சியின் போது பாடி நடனமாடுகிறார்கள். முதன்மையான நடிகர் *மூல்* அல்லது *கீடல்* என்று அறியப்படுகிறார். இவர் கதையை விவரிக்கிறார். *டோரி,* நகைச்சுவையாளர், வர்ணனைகள், அவதானிப்புகள் மற்றும் நகைச்சுவைகள் மூலம் *மூலுக்கும்* பார்வையாளர்களுக்கும் இடையில் ஒரு இடைத்தரகராக வேலை செய்கிறார். *ஆர்* *பன்ஷி* (மூங்கில் புல்லாங்குழல்), *மொண்டிரா, சரிஞ்சா, அக்ராய்,* வயலின் மற்றும் ஹார்மோனியம் தவிர, மூங்கிலால் செய்யப்பட்ட கருவியான *பெனா* நிகழ்ச்சிகளில் பயன்படுத்தப்படுகிறது. கடவுள் மற்றும் தெய்வங்களின் ஆசீர்வாதத்தைப் பெறுவதற்கான ஒரு நல்ல பாடலான *அசார் பந்தனாவுடன்* நிகழ்ச்சி தொடங்குகிறது.

மேற்கோள்கள்
-----------

1. 1 2  "A struggle for survival for folk performance, Kushan". *The Bengal Story - English* (ஆங்கிலம்). 2018-06-11. 2020-11-17 அன்று பார்க்கப்பட்டது.
2. 1 2  "Kushan Gaan". *INDIAN CULTURE* (ஆங்கிலம்). 2020-11-17 அன்று பார்க்கப்பட்டது.
3. 1 2  A detailed history of Kushan tradition
பருத்தி உற்பத்தியில் நீண்டகால ஆராய்ச்சி முயற்சிகளை ஊக்குவிப்பதற்கும் ஆதரவை வழங்குவதற்கும் மகாராட்டிரா மாநிலத்தில் நாக்பூரிலும், அரியானா மாநிலத்தில் சிர்சாவிலும் உள்ள **மத்திய பருத்தி ஆராய்ச்சி நிறுவனம்** (சி.ஐ.சி.ஆர்)(*Central Institute for Cotton Research*), இந்திய வேளாண் ஆராய்ச்சி குழுமத்தினால் 1976ல் நிறுவப்பட்ட மத்திய ஆராய்ச்சி நிறுவனம் ஆகும். இது மாநில பல்கலைக்கழகங்களின் செயலில் ஈடுபாட்டுடன் பருத்தி குறித்த பயன்பாட்டு ஆய்வுகளை நடத்துகிறது. இந்த நிறுவனத்தின் ஆராய்ச்சி முயற்சிகள் அகில இந்திய ஒருங்கிணைந்த பருத்தி மேம்பாட்டுத் திட்டத்தின் (ஏ.ஐ.சி.சி.ஐ.பி-1967ல் தொடங்கப்பட்டது) கீழ் நடைபெற்றுவருகின்றன. இதன் தலைமையகம் நாக்பூரிலும், மற்ற இரண்டு பிராந்திய அலகுகள் கோயம்புத்தூர், தமிழ்நாடு மற்றும் அரியானாவின் சிர்சாவிலும் அமைந்துள்ளன .

வளாகங்கள்
---------

மத்திய பருத்தி ஆராய்ச்சி நிறுவனம் மகாராட்டிராவின் நாக்பூர் மற்றும் அரியானாவில் சிர்சா ஆகிய இரு வளாகங்களைக் கொண்டுள்ளது.

### நாக்பூர் வளாகம்

**மத்திய பருத்தி ஆராய்ச்சி நிறுவனம் நாக்பூர்** (*சி.ஐ.சி.ஆர்* *, நாக்பூர்)* அல்லது சி.ஐ.சி.ஆர்.என்) மகாராட்டிரா அரசுடன் இணைந்து, விதர்பா பிராந்தியத்தில் ஒரு முன்னோடித் திட்டத்தைச் செயல்படுத்தியது (உழவர் தற்கொலைக்கு அதிக வாய்ப்புள்ள இடம் விதர்பா). ஒரு ஏக்கரில் அதிக விளைச்சலைத் தரவல்ல மேம்படுத்தப்பட்ட பிரேசில் மாதிரியை அடிப்படையாகக் கொண்டது இத்திட்டம். ஒரு ஏக்கருக்கான சாகுபடி செலவைக் குறைத்து பருத்தியின் மகசூலை அதிகரிப்பது இத்திட்டமாகும். பிரேசில் மாதிரி நேரான பருத்தி பயிர்களை அடிப்படையாகக் கொண்டது, அதே நேரத்தில் இந்திய அரசாங்கத்தின் மாதிரி பிடி பருத்தி பயிர்களின் பயன்பாட்டை ஊக்குவிக்கிறது.

### சிர்சா வளாகம்

**மத்திய பருத்தி ஆராய்ச்சி நிறுவனம், சிர்சா** (*சி.ஐ.சி.ஆர்* *, சிர்சா* அல்லது சி.ஐ.சி.ஆர்.எஸ்) அரியானா அரசாங்கத்துடன் இணைந்து சிர்சா நகரில் நிறுவப்பட்டது. இது தேசிய நெடுஞ்சாலை 9இல் சவுத்ரி தேவிலால் பல்கலைக்கழகம் அருகே அமைந்துள்ளது.

மேலும் காண்க
------------

* இந்தியாவில் சிந்தனைத் தொட்டிகளின் பட்டியல்
* மத்திய பருத்தி ஆராய்ச்சி நிறுவனம், முல்தான் (பாகிஸ்தான்)

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2021-06-10 அன்று மூலம் பரணிடப்பட்டது. 2021-06-10 அன்று பார்க்கப்பட்டது.
2. ↑  Makarand Gadgil. "Maharashtra govt to test Brazilian model in Vidarbha". LiveMint. 21 June 2012 அன்று பார்க்கப்பட்டது. 
[*தொடர்பிழந்த இணைப்பு*]
3. ↑  "Indian government still ‘flip flopping’ on GM trials". 28 September 2014. Archived from the original on 2014-10-26. .

வெளி இணைப்புகள்
---------------

* டைம்ஸ் ஆப் இந்தியா தனது சொந்த பிடி பருத்தி வகைகளை சி.ஐ.சி.ஆரின் வளர்ச்சியை உள்ளடக்கியது
குசான்சாகர் மாகாணம் சாசனியப் பேரரசின் கிழக்கு விளிம்பில் அமைந்திருந்தது.
 குசான-சாசானிய ஆட்சியாளர் முதலாம் அர்தாசிர் குசான்ஷா, சுமார் 230-250 பொ.ச. மெர்வ் பகுதியில் காணப்பட்ட நாணயம்
காபுல் பள்ளத்தாக்கிற்கும் பெசாவர் பள்ளத்தாக்கிற்கும் இடைப்பட்ட பகுதியை உள்ளடக்கிய சாசானியப் பேரரசின் ஒரு மாகாணமாக **குசான்சாகர்** இருந்தது.. குசான்சாகர் பிரதேசம், திர்மித் முதல் பெசாவர் வரையிலான பகுதியை உள்ளடக்கியது. குசான்சாகரில் சாசானிய ஆட்சியை நிறுவியதன் மூலம் நடு ஆசிய வர்த்தக வழிகளை கட்டுப்படுத்த அனுமதித்தது. குசான-சாசானிய ஆட்சியாளர்கள் இப்பகுதிக்கு பொறுப்பாக இருந்தனர். இந்தியாவுடனான வர்த்தக தொடர்புகளின் பாரம்பரிய முக்கியத்துவம் காரணமாக, குசானப் பேரரசின் தரத்தைப் பின்பற்றும் நாணயங்களை அவர்கள் வெளியிட்டனர்.

சாசானியப் பேரரசின் தொட்டிலாக இருந்த மேற்கில் உள்ள எரான்சாகருக்கு இது ஒரு பதக்கமாக இருந்தது.

சாசானிய ஆட்சி குசான்சாகரில் முடிவடைந்தது. இப்பகுதி கிடாரியர்களாலும் பின்னர் ஹெப்தலைட்டுகளாலும் கைப்பற்றப்பட்டது.  .

சான்றுகள்
---------

1. 1 2 3 4 5  The Cambridge History of Iran: Seleucid Parthian, E. Yarshater, p.770 sq

ஆதாரங்கள்
---------

* Brunner, Christopher (1983). "Geographical and Administrative divisions: Settlements and Economy". *The Cambridge History of Iran: The Seleucid, Parthian, and Sasanian periods (2)*. Cambridge: Cambridge University Press. பக். 747–778. பன்னாட்டுத் தரப்புத்தக எண்:978-0-521-24693-4. .
**விபிஸ்கிரிப்ட்** விஷ்வல் பேஸிக் ஸ்கிரிப்டின் சுருக்கம் ஆகும். இதில் நிரலாக்கலானது மைக்ரொசாட்டின் விஷ்வல் பேஸிக் மொழியை ஒற்றியதாகும். இன்ரநெட் எக்ஸ்புளேளர் உலாவியில் ஜாவாஸ்கிரிப்ட் போன்றியங்கும். இது தனித்தியங்கும் \*.hta கோப்புக்களாகவும் சேமிக்கப் படக் கூடியதேனினும் ஆகக் குறைந்தது மைக்ரோசாப்ட் இன்ரநெட் எக்ஸ்புளோளர் 5.0 அல்லது அதற்கு மேம்படுத்தப் பட்ட பதிப்புக்கள் தேவைப்படும். இணைய விருதியாளர்கள் கூடிய ஒத்திசைவிற்காக பெரும்பாலும் ஜாவாஸ்கிர்ப்ப்டையே விரும்புகின்றனர். 

விபிஸ்கிரிப்ட் ஆனது விண்டோஸ் 98 இயங்குதளத்தில் இருந்து மைக்ரோசாப்ட் இயங்குதளத்துடன் உள்ளிணைக்கப்பட்டுள்ளது.

சரித்திரம்
----------

1996 இல் விண்டோஸ் ஸ்கிரிப்ட்டிங் தொழில்நுட்பத்தின் ஓர் அங்காக வெளியிடப்பட்டது. இது ஆரம்பத்தில் இணைய விருத்தியாளர்களை இலக்குவைத்தே வெளியிடப்பட்டது. இரண்டு வருடகாலப்பகுதியில் விபிஸ்கிர்ப்ட்டானது 1.0 பதிப்பில் இருந்து 2.0 பதிப்பிற்கு முன்னேறிக் கொண்டது. இதன் மூலம் தானியக்தேவைகளை நிறைவேற்றிக் கொள்ளக்கூடியாதா இருந்தாலும் இது முன்னைய தொடர்ச்சியாத் செய்யக் கட்டையிடும் (Batch processing) விட வினைத்திறனாக இருந்ததினால் கணினி நிர்வாகிகள் இதை விரும்பத் தொடங்கினார்கள்.

வெளியிணைப்புக்கள்
-----------------

* விபிஸ்கிரிப்ட் பயனர் வழிகாட்டல்கள்]
* ஸ்கிரிப்ட் நிலையத்தின் ஸ்கிர்ப்ட் சேமிப்புக்கள்
* W3Schools - விபிஸ்க்ரிப்ட் பயிற்சிகள் பரணிடப்பட்டது 2015-07-10 at the வந்தவழி இயந்திரம்
* விபிஸ்க்ரிப்ட் டீபகர்(Debugger)
* VisualBasicScript.com (விபிஸ்கிரிப்ட் சமுதாயம்)
* ScriptingAnswers (VB(விபிஸ்கிரிப்ட் சமுதாயம்)
* VBS பயிற்சிகள் பரணிடப்பட்டது 2006-09-02 at the வந்தவழி இயந்திரம்
**மத்திய மின்னணு பொறியியல் ஆராய்ச்சி நிறுவனம்** (*Central Electronics Engineering Research Institute*) என்பது இந்தியாவின் ராஜஸ்தான் பிலானி, ஜுன்ஜுனு மாவட்டம் மற்றும் தமிழ்நாடு, சென்னை ஆகிய இடங்களில் அமைந்துள்ளது ஆராய்ச்சி நிறுவனமாகும். இது புது தில்லி, அறிவியல் மற்றும் தொழிலக ஆய்வு மன்றத்தின் ஆய்வகமாகும். இது மின்னணு துறையில் மேம்பட்ட ஆராய்ச்சி மற்றும் மேம்பாட்டிற்காக 1953-ல் நிறுவப்பட்டது.

இந்நிறுவனம் தொடக்கத்திலிருந்து, நாட்டில் மின்னணுவியல் வளர்ச்சிக்காக உழைத்து வருகிறது. பின்வரும் முக்கிய பிரிவுகளில் ஆய்வு மற்றும் மேம்பாட்டினை மேற்கொள்வதற்குத் தேவையான உள்கட்டமைப்பு மற்றும் நன்கு அனுபவம் வாய்ந்த மனிதவளத்தை நிறுவியுள்ளது.

1. கணினி இயற்பியல் அமைப்புகள்
2. நுண்ணலைக் குழாய்கள்
3. திறணுணர்வி

சென்னை மையம் செயல்முறை கட்டுப்பாட்டுக் கருவிகள் மற்றும் தானியக்கம் மற்றும் இயந்திர பார்வை தொழில்நுட்பங்களில் கவனம் செலுத்துகிறது.

மேற்கோள்கள்
-----------

1. ↑  "Director". 14 July 2020. 25 September 2020 அன்று பார்க்கப்பட்டது.
2. ↑  "About CSIR-CEERI". CSIR-Central Electronics Engineering Research Institute. 2019-09-02 அன்று மூலம் பரணிடப்பட்டது. 2012-02-20 அன்று பார்க்கப்பட்டது.
**தாழிகுமாரன் கல்வெட்டு** என்பது, இலங்கையின் வடபகுதியில் பண்டைக்காலத்து முக்கிய துறைமுகங்களில் ஒன்றான மாதோட்டத்தில், 20 ஆம் நூற்றாண்டின் தொடக்கப்பகுதியில் இடம்பெற்ற அகழ்வாய்வுகளின்போது கண்டுபிடிக்கப்பட்ட தமிழ்க் கல்வெட்டுக்களில் ஒன்று. இக்கல்வெட்டு ஒரு தூணின் நான்கு பக்கங்களிலும் எழுதப்பட்டுள்ளது. இக்கல்வெட்டின் சில பகுதிகள் வாசிக்க முடியாத அளவுக்குச் சிதைவடைந்துள்ளன.

காலம்
-----

இக்கல்வெட்டின் வாசித்தறியக்கூடிய பகுதியில், இதன் காலத்தை அறியக்கூடிய நேரடியான தகவல்கள் எதுவும் இல்லை. இக்கல்வெட்டு எழுதப்பட்ட காலத்துக்குரிய அரசனின் பெயரும் ஆட்சியாண்டும் சிதைவடைந்த பகுதிகளில் இருந்திருக்கக்கூடும். எனினும், கல்வெட்டில் சொல்லப்பட்ட விடயங்களும், எழுத்து வடிவங்களும், இது இலங்கையில் சோழராட்சியின் தொடக்ககாலத்தைச் சேர்ந்தவையாக இருக்கலாம் எனக் காட்டுகின்றன. கிபி 9ம் நூற்றாண்டின் கடைசிப் பத்தாண்டில் தொடங்கி கிபி 1070 வரை இலங்கையில் சோழராட்சி நிலவியது.

கல்வெட்டின் உள்ளடக்கம்
----------------------

மாதோட்டத்தில் சோழ அரசின் அதிகாரியாக இருந்த சிறுகூற்றநல்லூர் கிழவனான தாழிகுமாரன் என்பவனால் சிவாலயம் ஒன்று அமைக்கப்பட்டது குறித்தும், அதற்குத் தேவையான நிவந்தங்களுக்காகத் தானம் வழங்கப்பட்டது குறித்தும் இக்கல்வெட்டுக் கூறுகிறது. அக்கோயிலின் பெயர் இராசராச ஈஸ்வரம் என்பதும், அக்கோயிலில் வைகாசி விசாகத்து ஏழுநாட்கள் விழாவுக்காகவும், அன்றாட வழிபாட்டுத் தேவைகளுக்காகவும் நன்கொடையாக நிலத்துடன் அரசாங்கத்துக்குரிய வருமானங்கள் சிலவற்றைத் தாழிகுமாரன் வழங்கியதும் கல்வெட்டில் சொல்லப்பட்டுள்ளன.

மேற்கோள்கள்
-----------

1. ↑  பத்மநாதன், சி. 2006. பக். 66.
2. ↑  பத்மநாதன், சி. 2006. பக். 67.
3. ↑  பத்மநாதன், சி. 2006. பக். 67, 68.
4. ↑  பத்மநாதன், சி. 2006. பக். 68.
5. ↑  பத்மநாதன், சி. 2006. பக். 69.

உசாத்துணைகள்
------------

* பத்மநாதன், சி. இலங்கைத் தமிழ்ச் சாசனங்கள், கலாச்சார அலுவல்கள் திணைக்களம், கொழும்பு, 2006.

இவற்றையும் பார்க்கவும்
----------------------

* இலங்கைத் தமிழ்க் கல்வெட்டுக்களின் பட்டியல்
**உலக அடித்தட வலையமைப்பு** (Global Footprint Network) கலிபோர்னியாவின் ஆக்லாந்தில் தலைமையிடத்தைக் கொண்ட ஒரு இலாப நோக்கற்ற நிறுவனம் ஆகும். இது 2003 ஆம் ஆண்டில் தொடங்கப்பட்டது. புவியின் சூழலியல் ஆற்றலுக்கு உட்பட்டவகையில், உலக மக்கள் அனைவரும் திருப்தியான வாழ்க்கையை நடத்தும் வாய்ப்பை உறுதிசெய்யக்கூடிய புவியொன்றை உருவாக்குவதில் இந் நிறுவனம் ஈடுபட்டுள்ளது. இயற்கையின்மீது மனிதருக்கான தேவையின் அளவை கணிப்பதற்கும், இத் தேவைகளை வழங்குவதில் இயற்கைக்கு உள்ள ஆற்றலை அளவிடுவதற்கும் பயன்படும் "சூழலியல் அடித்தடம்" என்பதை நடைமுறையில் பயன்படுத்துவதை இந் நிறுவனம் ஊக்குவித்து வருகிறது.

நிதித்துறையில் நாடுகள் மொத்த உள்நாட்டு உற்பத்தி என்னும் அளவையைப் பயன்படுத்துவது போல, சூழலியல் அடித்தடத்தையும் முதன்மை அளவீடாகப் பயன்படுத்த வைப்பதை இந் நிறுவனம் நோக்கமாகக் கொண்டுள்ளது. 2015 ஆம் ஆண்டளவில் 10 நாடுகளாவது சூழலியல் அடித்தடத்தைப் பயன்படுத்தித் தமது சூழலியல் வளங்களை மேலாண்மை செய்ய வைப்பது இதன் இலக்கு.

ஆறு கண்டங்களையும் சேர்ந்த பல அமைப்புக்கள் உலக அடித்தட வலையமைப்பின் பங்காளர்களாக உள்ளனர். உலகின் பெரிய சூழல் முகவர் அமைப்புக்கள் பல ஏற்கனவே சூழலியல் அடித்தடத்தை உலகின் பேண்தகுநிலையை மேம்படுத்தும் முயற்சியில் பயன்படுத்தி வருகின்றன. சூழல் பாதுகாப்பு முகமை விக்டோரியா (ஆசுத்திரேலியா), ஐரோப்பிய சூழல் முகமை, உலகக் காட்டுயிர் நிதியம் என்பன இவற்றுட் சிலவாகும்.

வெளியிணைப்புக்கள்
-----------------

* உலக அடித்தட வலையமைப்பின் இணையத் தளம் பரணிடப்பட்டது 2009-03-19 at the வந்தவழி இயந்திரம்
**மத்திய மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான மத்திய மாகாண சபைக்கான கொடி ஆகும். இது 1987ம் ஆண்டு நவம்பர் மாதம் 14ம் தேதி ஏற்றுக்கொள்ளப்பட்டது.

அமைப்பு
-------

மத்திய மாகாணத்தின் கொடியின் நடுவில் சிவப்பு நிறச் சதுரத்தினுள் மஞ்சள் நிறத்திலான வாளேந்திய சிங்கம் காணப்படுகிறது. இச்சிவப்புச் சதுரத்தின் விளிம்பில் மஞ்சள் நிறக் கரையும், அதற்கு உள்ளே நான்கு மூலைகளிலும் அரசிலைச் சின்னங்களும் காணப்படுகின்றன. இதன் இரு பக்கங்களிலும் சிவப்பு நிற இரட்டைக் கோடுகளால் வரையப்பட்ட செவ்வகங்கள் உள்ளன. இவற்றுள், இடப்புறச் செவ்வகத்துள் சூரியனையும், சந்திரனையும் குறிக்கும் சின்னங்கள் ஒன்றன்கீழ் ஒன்றாக அமைந்துள்ளன. வலது பக்கச் செவ்வகத்தினுள் இரண்டு தாமரைச் சின்னங்கள் உள்ளன. இம்மூன்றுக்கும் மேலே மத்திய மாகாணம் எனத் தடித்த எழுத்துக்களில் சிங்களத்திலும், கீழே ஒரே வரியில் தமிழ், ஆங்கிலம் ஆகிய மொழிகளிலும் எழுதப்பட்டுள்ளது. இவை அனைத்தும் வெள்ளை நிறப் பின்னணியைக் கொண்டுள்ளன. இவ்வெள்ளை நிறப் பகுதியைச் சுற்றிலும், கொடியின் விளிம்பில் நாற்புறமும் சிவப்பு நிறப் பட்டையும், அப்பட்டையின் நடுவில் மஞ்சள் நிறத்தில் புள்ளிக் கோடும் உள்ளன.

மேற்படி கொடியில் செந்நிறப் பின்னணியில் அமைந்த சிங்கம் இம்மாகானத்துள் அமைந்த கண்டி மாவட்டத்தையும், வெள்ளைப் பின்னணி மாத்தளை மாவட்டத்தையும், தாமரைச் சின்னங்கள் நுவரெலியா மாவட்டத்தையும் குறிக்கின்றன.

மேற்கோள்கள்
-----------

1. ↑  மத்திய மாகாணத்தின் கொடி பரணிடப்பட்டது 2014-12-19 at the வந்தவழி இயந்திரம், மத்திய மாகாண சபையின் இணையத்தளம்.
2. ↑  மத்திய மாகாணத்தின் கொடி பரணிடப்பட்டது 2014-12-19 at the வந்தவழி இயந்திரம், மத்திய மாகாண சபையின் இணையத்தளம்.

| * பா
* உ
* தொ
இலங்கை மாகாண சபைக் கொடிகள் |
| --- |
| மாகாணங்கள் | 
* மத்திய மாகாணம் (1987–இன்று வரை)
* கிழக்கு மாகாணம் (2007–இன்று வரை)
* வடமத்திய மாகாணம் (1987–இன்று வரை)
* வட மாகாணம் (2007–இன்று வரை)
* வடமேல் மாகாணம் (1987–இன்று வரை)
* சப்பிரகமுவா மாகாணம் (1987–இன்று வரை)
* தென் மாகாணம் (1987–இன்று வரை)
* ஊவா மாகாணம் (1987–இன்று வரை)
* மேல் மாகாணம் (1987–இன்று வரை)

 |
| இல்லாது போன மாகாணங்கள் | 
* வடக்கு கிழக்கு மாகாணம் (1988–2007)

 |
| 
* **Category பகுப்பு:இலங்கை மாகாண சபைக் கொடிகள்**

 |